Πρόταση οδηγίας του Συμβουλίου για τροποποίηση της οδηγίας 91/440/ΕΟΚ σχετικά με την ανάπτυξη των κοινοτικών σιδηροδρόμων (95/C 321/06) (Κείμενο που παρουσιάζει ενδιαφέρον για τον ΕΟΧ) COM(95) 337 τελικό - 95/0205(SYN)

(Υποβλήθηκε από την Επιτροπή στις 19 Σεπτεμβρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,

την πρόταση της Επιτροπής,

Σε συνεργασία με το Ευρωπαϊκό Κοινοβούλιο,

Έχοντας υπόψη τη γνώμη της Οικονομικής και Κοινωνικής Επιτροπής,

Εκτιμώντας:

ότι η εσωτερική αγορά περιλαμβάνει χώρο δίχως εσωτερικά σύνορα, στον οποίο εξασφαλίζεται η ελεύθερη διακίνηση αγαθών, προσώπων, υπηρεσιών και κεφαλαίων 7

ότι η γενικότερη ολοκλήρωση του τομέα των κοινοτικών μεταφορών αποτελεί βασικό στοιχείο της εσωτερικής αγοράς και ότι οι σιδηρόδρομοι αποτελούν ζωτικής σημασίας κλάδο του τομέα των κοινοτικών μεταφορών 7

ότι η εφαρμογή, στις σιδηροδρομικές μεταφορές, της αρχής της ελεύθερης παροχής υπηρεσιών πρέπει να λαμβάνει υπόψη τις ιδιαιτερότητες του κλάδου και να είναι σταδιακή 7

ότι η οδηγία 91/440/ΕΟΚ του Συμβουλίου (1) προβλέπει την παραχώρηση στις διεθνείς ενώσεις δικαιωμάτων πρόσβασης και διέλευσης στα κράτη μέλη στα οποία είναι εγκατεστημένες οι σιδηροδρομικές επιχειρήσεις που τις απαρτίζουν, καθώς και δικαιώματα διέλευσης στα άλλα κράτη μέλη για τις παροχές υπηρεσιών διεθνών μεταφορών μεταξύ των κρατών μελών στα οποία είναι εγκατεστημένες οι επιχειρήσεις που απαρτίζουν τις εν λόγω ενώσεις 7

ότι η επέκταση των εν λόγω δικαιωμάτων πρόσβασης, σύμφωνα με την αρχή της ελεύθερης παροχής υπηρεσιών, θα βελτιώσει την αποδοτικότητα των σιδηροδρόμων σε σύγκριση με τα άλλα μεταφορικά μέσα και θα διευκολύνει τις μεταφορές μεταξύ κρατών μελών, ενθαρρύνοντας τον ανταγωνισμό και επιτρέποντας την είσοδο νέων κεφαλαίων και επιχειρήσεων 7

ότι ο τομέας των εμπορευματικών μεταφορών προσφέρει σημαντικές ευκαιρίες για τη δημιουργία νέων υπηρεσιών μεταφορών και τη βελτίωση των υφιστάμενων 7

ότι, προκειμένου να είναι πλήρως ανταγωνιστικός ο τομέας των εμπορευματικών μεταφορών χρειάζεται, ολοένα και περισσότερο, να περιλαμβάνει την παροχή ολοκληρωμένων υπηρεσιών, συμπεριλαμβανομένων των μεταφορών μεταξύ και εντός των κρατών μελών 7

ότι οι διεθνείς μεταφορές επιβατών παρέχουν επίσης σημαντικές δυνατότητες βελτίωσης των παρεχομένων υπηρεσιών 7

ότι είναι αναγκαίο να ληφθεί υπόψη, στη διαδικασία της ελευθέρωσης, η συμβολή των υπηρεσιών μεταφορών στην εσωτερική συνοχή των εθνικών οικονομιών 7

ότι, σύμφωνα με την αρχή της ελεύθερης παροχής υπηρεσιών, και με στόχο την ουσιαστική τόνωση του ανταγωνισμού και τη δυνατότητα εισόδου νέων επιχειρήσεων στην αγορά, τα δικαιώματα πρόσβασης πρέπει να επεκταθούν σε όλες τις επιχειρήσεις σιδηροδρομικών μεταφορών που είναι εγκατεστημένες στην Κοινότητα, για τις μεταφορές εμπορευμάτων, τις συνδυασμένες μεταφορές εμπορευμάτων και τις διεθνείς μεταφορές επιβατών σε ολόκληρη την Κοινότητα 7

ότι, σύμφωνα με την αρχή της αναλογικότητας, είναι αναγκαίο και αρμόζον να θεσπιστούν, σε κοινοτικό επίπεδο, η θεμελιώδης αρχή και ο στόχος της ελευθερίας παροχής υπηρεσιών στον τομέα των σιδηροδρόμων, με τη διεύρυνση του δικαιώματος πρόσβασης σε όλες τις επιχειρήσεις σιδηροδρομικών μεταφορών που είναι εγκατεστημένες στην Κοινότητα, ενώ επαφίεται στα κράτη μέλη η επιλογή των μέσων για την επίτευξη του τελικού αποτελέσματος, που πρέπει να είναι ταυτόσημο για όλες τις επιχειρήσεις σιδηροδρομικών μεταφορών στην Κοινότητα 7 ότι τα προαναφερθέντα είναι σύμφωνα με τις διατάξεις του τρίτου εδαφίου του άρθρου 3Β της συνθήκης 7

ότι η οδηγία 91/440/ΕΟΚ πρέπει να τροποποιηθεί αναλόγως,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 91/440/ΕΟΚ τροποποιείται ως εξής:

1. Το άρθρο 10 αντικαθίσταται από το ακόλουθο κείμενο:

«Άρθρο 10

1. Στις επιχειρήσεις σιδηροδρομικών μεταφορών που εμπίπτουν στο πεδίο εφαρμογής του άρθρου 2 παραχωρείται δικαίωμα πρόσβασης και διέλευσης στην υποδομή του κράτους μέλους εγκατάστασής τους, καθώς και στα άλλα κράτη μέλη, υπό ισότιμους όρους, με στόχο την παροχή:

- διεθνών μεταφορικών υπηρεσιών και υπηρεσιών ενδομεταφοράς για τη μεταφορά εμπορευμάτων και τη συνδυασμένη μεταφορά εμπορευμάτων, όπου ως ενδομεταφορές νούνται οι εθνικές υπηρεσίες που παρέχονται από σιδηροδρομικές επιχειρήσεις, στο εσωτερικό κράτους μέλους άλλου από εκείνο στο οποίο η επιχείρηση είναι εγκατεστημένη,

- διεθνών υπηρεσιών για τη μεταφορά επιβατών, συμπεριλαμβανομένου του δικαιώματος φόρτωσης και εκφόρτωσης επιβατών σε οποιοδήποτε ενδιάμεσο σημείο μεταξύ του προορισμού και της αναχώρησης.

2. Οι επιχειρήσεις σιδηροδρομικών μεταφορών που έχουν αναλάβει την υποχρέωση να παρέχουν τις υπηρεσίες που αναφέρονται στην παράγραφο 1, οφείλουν να συνάπτουν τις απαιτούμενες διοικητικές, τεχνικές και χρηματοδοτικές συμφωνίες με τους διαχειριστές της χρησιμοποιούμενης σιδηροδρομικής υποδομής, με σκοπό τη διευθέτηση των θεμάτων ρύθμισης και ασφάλειας της κυκλοφορίας όσον αφορά τις εν λόγω υπηρεσίες μεταφορών. Οι διατάξεις των συμφωνιών πρέπει να μην εισάγουν διακρίσεις.»

2. Το άρθρο 14 αντικαθίσταται από το ακόλουθο κείμενο:

«Άρθρο 14

Εντός τριετίας [από την ημερομηνία έναρξης ισχύος της οδηγίας . . .], η Επιτροπή υποβάλλει έκθεση στο Συμβούλιο, σχετικά με την εφαρμογή της οδηγίας, συνοδευόμενη, ενδεχομένως, από τις κατάλληλες προτάσεις για τη συνέχιση της κοινοτικής δράσης για την ανάπτυξη των σιδηροδρόμων.»

Άρθρο 2

Τα κράτη μέλη θεσπίζουν, μετά από διαβουλεύσεις με την Επιτροπή, τις αναγκαίες νομοθετικές, κανονιστικές καιδιοικητικές διατάξεις για να συμμορφωθούν με την παρούσα οδηγία, το αργότερο εντός 18 μηνών από την έναρξη ισχύος της. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ αριθ. L 237 της 24. 8. 1991, σ. 25.